text: Maskerede mænd truede 15-årig med kniv og pistol
  03 december 2017 kl. 09.30
  En 15-årig dreng er natten til søndag blevet frarøvet sin iPhone 7. Maskerede mænd truede med pistol og kniv.
  En 15-årig dreng blev omkring klokken 01.45 udsat for røveri i Fredericias natteliv.
  Kent Midtgaard Hansen, vagtchef, Sydøstjyllands Politi: "Drengen var i byen og på vej hjem, da han blev kontaktet af to maskerede mænd. De truede ham med både pistol og en kniv og frarøvede ham en iPhone 7 ."
  - Drengen var i byen og på vej hjem, da han blev kontaktet af to maskerede mænd. De truede ham med både pistol og en kniv og frarøvede ham en iPhone 7+, siger vagtchef Kent Midtgaard Hansen, Sydøstjyllands Politi.
  Da drengen kom hjem og fortalte forældrene om røveriet, kontaktede de politiet.
  Gerningsmændene skulle angiveligt være to mænd af mellemøstlig herkomst. De var maskerede og bar mørkt tøj og talte dansk med accent.
  Politiet søger vidner i sagen, så hvis man har set noget, skal man kontakte politiet på 1-1-4.
  